Toshkent ekobog‘i 19-iyunga qadar yopildi

10-iyun kuni ochilgan Bobur nomidagi Toshkent markaziy ekobog‘i 12-iyun kuni tashrifchilar uchun o‘z eshigini yopdi. Bu haqda “Gazeta.uz” xabar bermoqda.

Bunga sabab sifatida bog‘ni ko‘kalamzorlashtirish bo‘yicha qo‘shimcha ishlar hamda sug‘orish tizimini joriy qilish ko‘rsatildi.
“Hozir yangi avtomatlashtirilgan sug‘orish tizimi joriy etilmoqda, ‘Sevgi oroli’da butalar va gullar ekilmoqda, yugurish va velosiped yo‘laklarining bo‘yalishi yakunlanmoqda”, — ma’lum qildi bog‘ mutasaddilari.
Bog‘ 19-iyun kuni qaytadan ish boshlaydi.